Djerv oppsto i 2010, da tidligere Stonegard-trommeslager Erlend Gjerde og Animal Alpha-vokalist Agnete Kjølsrud slo seg sammen med gitarist Stian Kårstad, tidligere kjent fra svart metal-bandet Trelldom. I 2011 ga bandet ut debutalbumet , innspilt av Daniel Bergstrand (In Flames, Meshuggah) og mikset av den grammyvinnende produsenten Matt Hyde (Deftones, Slayer, No Doubt). Debutalbumet havnet på en 8. plass på VG-lista og på 3. plass på Norsk-lista, og Djerv ble raskt et etablert navn på den europeiske rock-og metal-scenen. De neste årene var Djerv å se på europaturné med det amerikanske bandet Ministry, og på festivaler som Hellfest, Wacken, Eurosonic, Øyafestivalen og Inferno Metal Festival.